《立春日作》
宋代·赵公豫

春风有脚到柴门，最爱朝曦气自温。养性颇知学是贵，涵情尤识道称尊。

土牛应候农功起，木铎传音官儆存。惟愿四方成乐岁，投戈解甲牧鸡豚。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。